Luis Enrique, considerat principalul vinovat pentru eliminarea lui PSG: "Un antrenor banal"
Borussia Dortmund s-a calificat în finala Champions League, după ce a învins-o pe Paris Saint-Germain cu scorul de 1-0, pe Parc des Princes, în manşa secundă a semifinalelor.
Borussia Dortmund, învingătoare şi în tur cu 1-0, a câştigat în Hexagon prin golul fundaşului Mats Hummels (50), dar parizienii pot da vina pe ghinion, întrucât au avut nu mai puţin de patru bare.
Mats Hummels a devenit al treilea cel mai vârstnic marcator din semifinalele Champions League, la 35 de ani şi 143 de zile, fiind depăşit doar de Ryan Giggs (37 de ani şi 148 de zile) şi de Edin Dzeko (37 ani şi 54 de zile).
În finala programată pe 1 iunie, la Londra, pe Wembley, Borussia Dortmund o va înfrunta pe Real Madrid sau pe Bayern Munchen (2-2 în prima manşă, de la Munchen).
Luis Enrique, criticat în Franța
După ratarea calificării în finală, jurnaliștii francezi nu s-au ferit să vorbească în termeni duri la adresa tehnicianului iberic.
"Geniul care este pe bancă, nu a găsit soluția. Ce a făcut din punct de vedere tehnic? Nu este un geniu. Vreau să ne oprim din a spune că Luis Enrique este un geniu. Este un antrenor banal. Terzic i-a oferit câte o lecție în ambele meciuri.
Le-a spălat creierul tuturor. Terzic, care este învinsul local pentru majoritatea oamenilor, i-a oferit două lecții", a declarat Daniel Riolo, potrivit RMC Sports.
Urmăriți SPORT.RO și pe Google News